Constantín I

Iste articlo ye sobre o emperador romano Constantín I; ta atros usos, se veiga Constantín I.

Constantín I (Flavius Valerius Aurelius Constantinus en latín), naixito o 27 de febrero de 272 en Naissus (Moesia) y muerto o 22 de mayo de 337 en Nicomedia, estió emperador de l'Imperio Romano dica a suya muerte en l'anyo 337. Estió o primer emperador que miró l'apoyo cristiano y convocó o primer Concilio de Nicea

Con o Edicto de Milán de l'anyo 313 aturó la persecución d'os cristianos y dió libertat de culto a lo cristianismo, de conchunta con totas as demás relichions de l'Imperio. Constantín tamién ye conoixiu per haber refundau a ciudat de Bizancio (hue Istambul, en Turquía), clamando-la Nueva Roma u Constantinoble (Constantini-polis; la ciudat de Constantín). Facilitó la convocatoria d'o Primer Concilio de Nicea en l'anyo 325, que produció la declaración d'a creyencia cristiana conoixida como o Credo de Nicea. Se considera que estió esencial pa la expansión d'esta relichión, y os historiadores, dende Lactancio y Eusebio de Cesarea dica l'actualidat lo presentan como o primer emperador cristiano, si bien estió baltizau cuan ya se trobaba en o suyo leito de muerte.

 A segunda tetrarquía 
En l'anyo 305 remató a primera tetrarquía con a renuncia de Dioclecián y Maximián, que teneban o cargo d'Augusto. Os dos Césars se convertioron en augustos y dos oficials ilirians fuoron nombratos nuevos Césars. En a segunda tetraquía Constancio Cloro yera Augusto d'Occident y Severo II en yera o César, mientres que en Orient Galerio yera l'Augusto y Maximín Daya o César.

Manimenos Constancio Cloro, que cayó malauto en una expedición contra os pictos de Caledonya y morió o 25 de chulio de 306 en Eburacum y tot s'embolicará. O suyo fillo Constantín, que se trobaba con él a la suya muerte en Eburacum ye proclamato augusto por as tropas leyals a lo suyo pai y por o cheneral Croco. A l'inte Severo II, que yera o César d'Occident, fue proclamato Augusto por Galerio. En ixa mesma anyata en Roma a chent nombraba emperador a Maxencio, o fillo de Maximián, y Maximián torna a la politica reclamando o títol d'Augusto.

Por 20 anyatas bi habió una baralla por o poder y Constantín rematará por imposar-se.

 Constantín en fuents aragonesas y navarras 
Ye citato en o "Liber Regum":

Tamién ye nombrato en o "Libro d'o Trasoro": 

 Vinclos externos 

Categoría:Emperadors romanos
Categoría:Emperadors Bizantins
Categoría:272 (naixencias)
Categoría:337 (muertes)